
Учме ся господарити 


Стара то співанка, котру слышит ся пра- 
ві на кождом селі, же у нас ест за мало грун- 
ту и же грунт ест планный. На тоты причины 
валит ся всі недостаткы села и здавало бы ся, 
же теперешне положене села ест безвыходне 

Тымчасом в дійствительности так не ест 
Грунт у нас не ест ани так планный, ани не 
ест его за мало. Хыбуе зато штоси инше, а 
именно, мы не учиме ся господарства, а гос- 
подариме так, як наши родичи, котры приня- 
ли способы господареня от своих предков! 

Каждый лікар, кончит школы и отбывал 
практыку в шпиталі и так аж може отворити 
собі власну канцелярию. Такый молодый л!- 
кар отберат звычайно пациєнтов старшим 
лікарам, котры уж давніше покончили науку, 
бо наука не стоит на одном місци, она посту- 
пат вперед и находит новы способы ліченя 
хвороты 

Таксамо ест с ковалем, або иншим ре- 
месельником. Каждый с них мусит окончити 
школу (термин) и отбыти практыку и так аж 
може заложити свой власный варстат, 
рідко трафат ся, же самоук стае ся также до: 
брым ремесельником, а звычайно самоукы 
сут партачами, котрым не хоче никто отдати 
роботы. 

Тымчасом сельского господарства у нас 
никто ся не учит Сын приглядат ся, як госпо: 
дарит отец и пак сам пополнят тоты самы 
хыбы Нич тыж дивного, же рольництво сто- 
ит у нас барз низко и дає планны? доходы. Ре- 
зультатом злой управы грунту єст факт, же 
коли у'наё на долах с 1-го сотнара высіяно- 
го жита осягаме найвысше 12—13 ‹сотнаров, 
го в Дании, где земля єст планьша, зберают 
22—95 сотнаров, а при интенсывнійшой упра- 
ві дало бы ся може осягнути 30 або и веце 
сотнаров. Уж с того приміра видно, же перед 
нами стоят ище великы возможности увели 
чити продукцию землеплодов и же наш грунт 
потрафит прокормити значно веце людей, як 
тепер. Зрештом тото само видиме и на на: 
самых. Наши дды а и отцы мали больше от 
нас грунту, а чи жили они лучше? Каждый 
знає, же житева степень была у них низша. 


Лем 


Курны хаты, ціпы вмісто машины до моло- 
ченя, мішок вмісто млынка до чищеня зерна, 
деревляный плуг и бороны — то их рольни- 
чи знаряды. Наробили ся значно больше, чим 
мы, а користи с грунту мали меньше. Тепер, 
хоц грунту припадае на одного селянина 
меньше, хлоп жиє лучше и не наробит ся так, 
як передом. Може он однак жити значно луч- 
ше, коли буде мати потребны знаня до веде- 
ня сельского господарства, 
Тоты знаня Може дати ему лем 
сельско - господарска (рольнича) школа. 


Рок. 


Пренумерата в краю: 
30 трошей місячно, 
80 „  квартально, 

1.50 „  полрочно, 
3 вл. рочно. 


В Амерыці: 1 дол рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ц!ла сторона 120 зл., \ сто- 
роны 60 зл., Чч стороны 35 зл., 
Чз стор. 20 зл., 1/16 стор. 10 зл.; 
оголошеня малы за 1 мм. 20 гр., 
в текст! 30 гр., перед текстом 
40 гр. При місячном и долшом 
отолошеню значна знижка. 


Конто чекове Нр. 404.155. 


Таку школу повинен окончити каждый селя- 
нин. Як коваль без термину, так и селянин без 
школы сельского господарства буде лем все 
партачом. Он наробит ся як сомар, он стратит 
при роботі здраве и силы, а користи мати не 
буде. 

Кончат ся вакации и зачинат ся знова на- 
ука’ в школах. Тот час повинни выкористати 
родичи и отдавати своих дітей до школы 
Кто на урядника, тот повинен ити до гимна- 
зии, кто на ремесельника — тот до. термину, 
а кто на господара —- тот до школы рольни- 
чои. 


От того зависит наша будучность и до- 
бробыт грядучих поколінь. 


С житя в Совтах 


Сов тскый порядок взял собі за задачу 
знищити капитализм и всі касты, „Ет пана и 
хлопа, всі мают быти ровны“ — такы кличи 
пустили меже народ и кличи тоты приняли ся, 
але лем на папері, Бо направду ест там вели- 
чезна ріжница меже платньом простого’ ро- 
ботника и так званого спеца, Коли звычай - 
ный роботник, або урядник достає в Совітах 
150—200: рублей місячно, то „спец“, высший 
урядник и „артыст“ совітскый зараблят 1500 
рублей, а заробкы тоты доходят часто аж и 
до 30.000 рублей. 

А як выглядат там доля давного хлопа ? 

Хлоп перед войном был властителем 
грунту або робил*на т. зв. „общині“, В одном 
и другом случаю грунт переходил с отца на 
сына и каждый хлоп был там правдивым па- 
ком. Тепер знесено приватну власность и вве» 
дено колектывны господарства, т. зв. „колхо- 
зы“, В тых колхозах стал ся давный власти- 
тель посілости панщизняным хлопом, котрый 
ест привязаный до землі и не має права той 
землі оставити, Ссли ктонибудь уходит с 
своєго колхоза и глядат роботы в инших 
сторонах, при колхозі, або в фабрыці, то ест 
уж уважаный за гражданина другой катего- 
рии и за „лишенца“, позбавленого граждан- 
скых прав. 

Так выглядат тот „идеал свободы“ в Со- 


вітах, о котром тилько ся пише и для котро- 
го проляли кров милионы людей. Вмісто 
свободы введено середновічну панщину, лем 
г новомодной формі. Хлопу отобрано грунт 
и замінено єго в звичайного роботника, при 
кутого до місца, 

* 


Нич дивного, же в такых условиях никто 
не понаглят ся при роботах полевых, роботы 
сут опозднены и пропадат моц хліба. Послід- 
ный комунікат комисарията сельского госпо- 
дарства подає, же до дня 20. липня собрано 
хліб с 19% милиона гектаров землі т. зн. о 
5 милионов гектаров менше як до 20. липня 
1936 


Найпланьше выпали зерняны роботы в 
‚совхозах“, заосмотреных найлучше во вс! 
машины. Там собрано всього лем 16 процент 
хліба, а в колхозах 22 процент. 

В том році статыстыка не мае рубрыкы 
для „самостоятельных господарств хлоп- 
скых“, бо праві во всіх закутинах С. С. С. Р. 
колєктывизация обняла уж перешло 93 про- 
цент хлопскых господарств, 


и пить иди 


ПОМІЩАЙТЕ 
ОГОЛОШЕНЯ 
В ГАЗЕТ! „ЛЕМКО“. 


Стр. 2. 


„Л Е М К 0” 


Який ест ціль кооператывов 


На питане, чи находит ся в сел! коопера- 
тыв, одержує ся все отвіт — а так, у нас ест 
склеп кооператывный. С того здавало бы ся, 
же ціли и задачи кооператыва ограничают ся 
до веденя склепу. 

Тымчасом таке поняте о кооператыві ест 
ошибочне. Веденє склепу єст одном с задач 
кооператыва, але лем одном и то совсем не 
найважнійшом, 

Якы-ж ціли, якы задачи мае выполнити 
добре пониманый кооператыв? Єго найваж- 
нійша задача — то соєдинити всіх селян, ма- 
лых, середных и великых в лучной роботі для 
загального добра. Кооператыв має научити 
селян солидарности, фахового братерства и 
лучного фронту, 

Вс! селяне, злучены в одном кооператыві, 
повинни глядати лучно рольничой просвіты 
через курсы, выклады, конкурсы, через чита: 
ве цікавых и пожиточных книжок с сельского 
господарства, рольничих газет, через дыску- 
сии над нима и через взаимну помоч сусідску. 

Коопертыв повинен быти рольничом шко- 
лом для села и повинен заохочати своих чле · 
нов до якнайинтенсывнійшого выкористаня 
климатычных и почвенных свойств даной м1- 
сцевости. „Што руснакови здорово, то Для 
німца смерть“ — повідают люде. Так само ест 
и на грунті. Што вродит ся в Заліщиках, тото 
вымерзне коло Дуклі. Прото тыж не можна 
приписати якойси одной рецепты для сель- 
ского господарства, але треба познакомити 
ся с климатычныма и тереновыма свойствами 
даной місцевости и так аж приступити до 
основываня садов, пасічництва, господарства 
молочно - пашного и т. д. Тому задачу роз- 
слідженя терену под взглядом климатычным 


и почвенным мают выполнити также коопе: 
ратывы. 

Єсли село надає ся под сады, правлене 
кооператыва має постарати ся о устройство 
садовничих курсов и спровадити специалиста, 
садовода, котрый займе ся спровадженем и 
засадженем овочевых дерев, научит людей 
плекати сады и займе ся продажом выпроду: 
кованых овочей. В торговлі єст так, же єсли 
товару спроваджаме дуже, то достаеме его 
дешевше. Але при овочах ест иначе. Єсли мы 
маме напродай оден гатунок яблок або гру: 
шок в великых количествах, втотчас находи 
ме легче отберателя и достаеме лучшу цічу. 
Так ест зрештом и при другых продуктах 
рольных. @сли продаеме их великыма парти- 
ями, то поминаме посередников и достаеме 
высши ціны. И власне ту мают кооператывы 
важну задачу до выполненя. Розвинуло ся з 
селі пасічництво, кооператыв має найти до · 
брого отберателя на мед, продукує село дуже 
ярин, кур, гусей, качок, чи чого иншого, обо- 
вязком кооператыва ест захопити тоты про: 
дукты в свои рукы и не дати селян выкориста- 
ти роәмаитым факторам и посередникам. 


Трудно ту вычислити всі возможности и. 


кажду галузь сельского господарства, котры 
кооператывы могут поперати в своєй місце- 
вости, Але ніт в селі такой отрасли, в котрой 
бы кооператыв не мог отограти барз корист- 
ной для селян ролі. Сут грибы — глядати 
гуртовника на грибы; глядати єго также на 
малины, ягоды, черницы, яфыры и т. д. Захо- 
пити в свои руки торговлю деревом. А коли 
всі тоты задачи выполнит правленє кооперг- 
тыва, покаже ся, же користи для села будут 
громадны. 


Заступча служба войскова 


До тепер было так, же тоты, котры не 
были асентерованы до войска и при войску 
не служили, платили специяльный податск. 
Аж в минувшом роц! появило ся министери- 
яльне заряджене, на основ! котрого, каждый, 
кто не служил чинно при войску, ест обовя- 
заный отбыти заступчу службу войскову, 

Дня 20. серпня т. р. министер справ вну- 
тренных выдал в порозумленю с мини‘ трами 
справ войсковых, социяльной опекы и финан- 
сов зарядженв, котре нормує подробности 
выполняня заступчой войсковой службы. 

На основі того зарядженя заступчу служ- 
бу войскову вызначают заряды громад, ко“ 
тры завзывают именно до роботы и вызнача- 
ют місце и термин роботы. 

В той ціли заряды громад приготовляют 
т. зв. списы (листы) роботы, в котрых помі- 
щают имена и назвиска людей перезначеных 
до заступчой службы войсковой. Списы тоты 
мусят быти приготовлены до дня 1. лютого 
каждого року и выставлены через 2 тыждні 
до перегляду для заинтересованых. 

Освободити от заступчой службы · ВоЙ- 
сковой в даном році могут заряды громад на 
основі лікарского свідоцтва, выставленог 0 
через повітового лікара (физыка). Свідоцтво 
таке выставлят лікар задармо. Не потребуют 
лікарского свідоцтва тоты, у котрых хворо- 
та, або каліцтво не будит сумніву, бо видит 
их каждый. Д 

Кромі того в гдеякых случаях со взгляду 


на публичне добро може освободити от за- 
ступчой войсковой службы староста. 

Люде, котры на завозване не являт ся до 
заступчой войсковой службы, будут допро- 
ваджены до роботы под ескортом. 


Выбух пороховні 
в Німеччині 


Коло Монастыра в Унтерлинес мала міс- 
це страшна експльозия пороховні. Выбух по- 
слідовал в годинах передполудневых и был 
так сильный, же гук слышно было на пару: 
надцет кильометров. В пару найблизших се 
лах вылетіли шибы в окнах. От выбуху пов- 
стал пожар, котрый обнял магазыны с поро- 
хом и амунициом, 

Безотложно заалярмовано доокрестны 
сторожи пожарны, котры прибыли в числі 
парусот людей. Усилия их были однак без- 
успішны. В часі гашеня пожару послідовала 
друга експльозия. Жертвом ей пало много 
стражаков. 

18-ох было убитых, а 67-ох тяжко ране- 
ных. Пороховня спалила ся цілковито. На 
місце прибыло парунадцет амбулянсов, ко- 
тры перевезли раненых до шпиталя. Шкоды 
сут величезны. Причина експльозии ест не- 
знана. з 


Ч. 35. (167) 


Процес Гинды Флейшер 
и компанов 


В Краковском Окружном Суд! начал ся 
процес против Гинды Флейшер и ей компа- 
нов — И. Флейшера, Г. Флейшер, Е. Фербер, 
И. Голендера, Л. Излера, А. Шнейда (краков- 
ского адвоката) и М. Лапиской. 

Всі сут оскаржены о тото, же перекуп- 
ством старали ся примусити урядовы особы 
нарушити урядовы обовязкы, 

Головным оскарженим ест Гинда Флей- 
шер, котра знала ся добре с пок. Вандом Па- 
рылевич, выкористала ей знакомства с высо- 
кыма урядниками и при ей помочи вырабяла 
посады ріжним людям за гроши. В процес’ 
має быти переслуханых 80-х свідков. 


Законченє рольного 
штрайку 


Партия Витоса оголосила дня 15, серпня 
т. р. 10-дневный штрайк рольный, Штрайк 
обявлял ся такым способом, же населенє сел 
мало ся через 10 дней здержати от довозу 
провиянтов до міста. Штрайк тот был шко- 
дливый для самого «села, бо отнимал селянам 
возможность продажи сельськых продуктов 
Наше населенє зрозуміло добре наміренв про- 
водыров штрайку и не дало ся втягнути до 
него, Тым выказало оно по лишный раз, же 
єст оно спокойне и не признає бурительской 
роботы. Оно старат ся о свои культурны, на- 
циональны и економичны права, але робит 
тото всьо в рамах, дозволеных законом, не 
даючи ся втягнути в жадну противправитель- 
ственну акцию, 


Опека над сельскыма господар- 
ствами 


Недавно вернула с Німеччины польска 
прогулька, зложена с 48 послов и сенаторов. 
Ціль той прогулькы была познакомити ся с 
сельскыма господарствами в Німеччині, 

Участникы прогулькы поробили ряд ці- 
кавых спостережень. Передовсем переконали 
ся они, же німецке правительство привязує 
велику вагу до справы рольной продукции 
Кажде зарядженє німецкых властей мае на 
ціли увеличити рольну продукцию и помень: 
шати тым самым импорт. В послідных часах 
заряджено, штобы при парцеляциях не вы- 
значано занадто малых господарств сель- 
скых, бо переконано ся, же малы господар- 
ства продукуют мало. Обнижено там також 
ціну штучных навозов, хоц при тамтешных 
высокых цінах рольных продуктов селянин 
може заплатити за штучны навозы добру ці- 
ну. При приділяню грунту с парцеляции звер- 
тат ся увагу на приготовленє фахове и фи- 
зычне здраве. 

В Німеччині 4/5 части загального про- 
странства занимают так званы господарства 
неподільны, Сут то стары господарства, ко- 
трых не можна ділити. Єст их всіх около 820 
Сут то господарства около 45—50 гектаровы, 
загосподарены барз добре. Сыны такых гос- 
подарей кончат гимназии и фаховы рольни- 
чи школы, вертают на грунт и доят коровы 
Дбают о тото, штобы с господарства вытяг- 
нути якнайвысши доходы. Господарства то- 
ты сут ведены образцово, 


Г" А е , фи 


Ч. 35, (167). 


Л.Е МГК 0% 


ЛИТВИНОВ ВОЛИТ ВІДЕНЬ 


До Відня приіхал совітскый комисар за- 
граничных справ, Литвинов, Хоче он там за- 
сягнути лікарской порады славного лікара, 
котрый лічил Сталина и перевести курацию. 
Але здає ся, же сут другы причины выізда 
Литвинова с Москвы, Литвинов видит, . што 
творит ся в Москві и прото хоче он на дол: 
ший час забыти о большевицком 


Прото нич дивного, же Литвинов волит Ві- 
день, як Москву. Лучше быти: далеко от Ста- 
лина, бо ніт знатя, што може быти. Выстар- 
чит маленька тінь подозріня, одно неосторож- 
не словечко, одна бесіда, штобы найти ся се: 
ред „троцкистов“ и „врагов“ народа, а в ре- 
зультаті пасти от куль карабина, А тоты сі: 


„раю“, в ют смерть страшно. Счезают достойникы, 
котром шаліє в дальшом тягу „чистка“, Ста- вязницы сут переполнены хлопами, котрых 
лин гонит вшиткых, кого ся боит. Ставлят оп в послідных часах арестуют масово, 

„под стінку“ аж и своих недавных приятелей. 
Е -8: Ё 
Японска офенсыва на всіх фронтах 
Война на Далеком Всході приберат чим- Манджурия рішила дати поддержку 


раз больше на силі и на завзятці. 

В послідных днях инициятыва войны на- 
ходит ся в руках японскых войск, Так звана 
кватунгска японска армия заняла перевал 
Нанькоу. Перевал тот, , ест важным страте · 
гичным пунктом, недалеко кытайской станы. 
Армия японска посуват ся дальше наперед. 

Также в Шангхаю и на запад от Пекинг 
идут завзяты бои, в котрых ест видна пере- 
вага японскых войск. Обі стороны концен: 
труют свои войска недалеко Пекина. 

Кытайске правительство покликало до 
житя комитет, приготовляючий переведене 
внутренной пожичкы в высоті 50 милионов 
доляров, платной в продолженю 20-0х літ. 


С испанской войны 


Послідный тыждень принес испанскым 
повстанчим войскам великы успіхы, Им удз- 
ло ся опановати Сантандер и отнести ряд 
значных побід, 

Паденє Сантандера має огромне значеня 
для дальших боєв в Испании. Передовсем 
означат оно законченє войны в Астурии, По- 
за тым освободжена полночна армия в числі 
около 100 тысяч людей буде шмарена на ин: 
ший фронт (под Мадрыт, або под Терруель). 
В случаю удареня такой армии на Мадрыт, 
столица не удержит ся долго, 

Через опановане Сантандера освободи. 
ла ся также повстанча фльота на Атлянтий- 
ском океані и она може быти перешмарена на 
Середземне море, где утруднит ражны доста- 
вы для правительственных войск. 

Заняте Сантандера ест отже великым 
сукцесом повстанчих войск и може прист!- 
шити конец войны в Испании, 


Религийна борба в Югославии 


Рішенє югославского сейма заключити 
конкордат со столицом Апостольском стало 
ся причином религийной борбы, котра не 
устае. Повтаряют ся тягом манифестации 
против правительству и католицкым хорва- 
там и дальматынцам. В ріжных закутинах 
краю доходит до столкновень, 

По отчитаню через православного епис- 
копа листу, заключаючою в собі слова клят- 
вы на министров и послов, дошло до розру- 
хов, Тота напала на дом одного правитель: 
ственного посла. На толпу ударила полиция, 
в результаті чого убито трое и ранено пару- 
десятеро людей. 


Японии в ей военных операциях против Кы- 
тая, 


Волна со шкла 
и дерева 


Як шалено скоро цоступат техника вперед 
свідчит о том выстава. німецка, уряджена в Дю- 
ссельдорфі. бст она переглядом господарчого 
доробку Німеччины и свідчит наглядно о роз- 
виваючим ся с року на рок народном богатстві. 

Німеччина мав дуже природных богатств. 
Угель, дерево, металевы руды, численны же- 
рела водной енергии електрычной, то фунда- 
мент німецкого промысла. 

Высокый уровень хемии, богаты лябора- 
тории, рызыковны пробы експльоатации осяг- 
неных научных результатов ставляют Німеччи- 
ну на передовом місци: в области вынаходов 
техничных. Тото став ся причином, же Німеч- 
чина спроваджат чимраз меньше товаров с ин- 
ших краев, бо чого не мав, потрафит замінити 
штучным выробом. 

Так має ся также справа, с волном. Німеч- 
чина вынашла штучну волну, котру вырабят 
со шкла и с дерева. 

С сыра робят там уж давно штучный рог, 
уживаный до выробу галянтерии гузыковой и 
клямер. Волна со шкла находит велике примі- 
ненє в ткацком промыслі. Фабрықує ся с ней 


артыкулы изоляцийны (0т'особняючи) до про-. 


водов и стін, а также уживат ся ей в фильтрах, 
яко материял очищаючий. 

Волна со шкла повстає в великом пецу о 
температурі 1300 градусов. Ростоплену масу 
шкляну выливат ся тоньком струйом на рын- 
ву, откаль перепущат ся ю через вальцы ро- 
тацийны со скоростю 3600 км на годину. Так 
повстают шкляны. ниткы, котры звиват ся на 
шпулькы и скручат. 

Таксамо робят волну с дерева, котра за- 
ступат цілковито баволну. На выставі видиме 
дальше выробы со штучной волны шкляной и 
деревяной. Оут там прекрасны коронкы, лен- 
ты, білизна, материялы. на одеж, тяжкы мате- 
риялы дывановы и коцовы и т. д. Всьо вст е- 
лястычне, сильне, . отпорне на воду и не про- 
пускаюче зимна. 

Сут там также цікавы выробы кавчуковы 
и выробы, одержаны с дерева, твердши от же- 
ліза, с так зв. „миполяму”, о котрых напишу 
в слідуючом числі. 
аса ИУ НЕМААТ Аааа Ы ЗАСАА 


Куплю илюстроване Жите Святых, состав- 
лене о. Ант. Добрянскым и велику библию, 
составлену о. Мащаком. 


Стр. 3. 


Комуникат в справ! войско- 
вых вправ. 


В текучом року будут покликаны на звы- 
чайны войсковы вправы тоты подофицеры и 
воякы, належачи до резервы, котры достанут 
именны карты покликаня. 

Покликаны на войсковы вправы могут с 
важных причин, як нпр. смерть и несчаств в 
родині, або с другых важных причин одержа- 
ти пересуненє часу отбытя вправ на термин 
поздніїйший, як тот, котрый назначено им в 
карт! покликаня. 

В таком случаю належит внести просьбу 
через Староство до той Повтовой Коменды 
Дополнень, котра выполнила карту поклика- 
ня и то найповднійше на 4 тыждн! перед тер- 
мином роспочатя войсковых вправ. Близши 
информации сут оголошены в обвіщенях, вы- 
вішеных в каждом селі. 

ПЕЕ еа ае О КЕРМА НИ ГУ АКА А А саса 


Сталин робит чистку в Испании. Пары- 
скы тазеты доносят, же червена Испания ·сто- 
ит перед внутренным розділом. Б. премивр и 
вожд лівых испанскых социялистов Лярго 
Кабалеро был усуненый от власти на жаданє 
комунистов. Он етанул тепер во тлаві опозы- 
ции, невдоволеной с правительства Негрина и 
протестує против переслідованю через прави- 
тельство анархистов и „троцкистов” в Ката- 
льонии. Испанскы комунисты высувают те- 
пер клич покликаня совітского дыректорията 
на образ московской дыктатуры. Штобы дой- 
ти до того, арестув ся там ,,троцкистов”. В Ге- 
роні арестовано 400 люда. С посеред них мно- 
гых засуджено на долгы вязницы, а много аж 
и розстріляно. В понедільок розстріляно по- 
литычного комисара · армии Маркальмена, а 
недавно загынул без вісти предводитель. опо-- 
зыции Нин. Троцкый подає, же замордовала 
вто полиция: 


Штрайк якого не было. Орыгинальный 
штрайк выбухнул недавно в цегольні в Йор- 
данові коло Кракова, Тамтого року на весну 
роботникы заштрайковали и зажадали 40 про- 
цент подвыжкы. Властитель цегольні дал ро- 
ботникам подвыжку и поднес ціну цеглы. По 
новой ціні никто не куповал цеглы и власти- 
тель хотіл цегольню замкнути. 

Тепер роботникы оголосили окупацийный 
штрайк и зажадали обниженя им заробков о 
40 процент, лем бодай мали роботу. 


79 отмін овочей на одном дереві. Отород- 
ник Трот в Олеан .в Амерыці защепил прошло- 
го року 79 отмін овочей на одном дереві. 

Того, року мал он с того дерева 71 отмін 
яблок, 5 отмїн грушок и 3 отміны сливок. Де- 
рево тото представляло незвычайный вид. На 
угынаючих ся конарах росли біля себе яблока, 
сливкы и грушкы. Малый тот садок на одном 
дереві облягали толпы народа. 

ОАР ИЕАИАРЕЗНЫИ НИ СЕВА ЗАЗ БЕН АИВИАЧАНА 


Доносиме, же в перших днях жолтня по- 
явит ся наш богато илюстрованый 


КАЛЕНДАР НА Р. 1938. 


и просиме уж тепер присылати замовленя. 
Редакция принимат также всякы материялы 
и фотографии, относячи ‘ся до культурного и 
економичного житя наших сел. Материялы то- 
ты будут поміщены в календарі. С пересыл- 
ком материялов треба ся спішити. 

—000— 


Стр. 4. 


и ТЕРМ КИО" 


а Ч. 35. (467) 


Вісти с краю і со світа. | 


Счасливе місто. Белькурт, мале місточ- 
ко во Франции (всього 160 жителей) може 
быти уважане за найсчастливійше на світі. 
Люды не платят там жадных податков, а пре- 
ця мают добры дорогы, електрычне світло. 
школу ит. д. 

Бурмистр того м!сточка твердит, же мо- 
жна допровадити до того всяди, лем треба 
познати добре людску натуру и жити в згоді 

Он‘ оповідат, же коли треба было будо- 
вати дорогу, всі жителі хопили за лопаты, а 
коли зашла потреба продолженя линии елек- 
трычной, каждый посвятил на тоту ціль по 
пару дерев. Дерево продано и за гроши вы- 
конано потребны роботы. 

Жителі того місточка помагают собі вза- 
имно во всьом. Єсли кто не має грошей на л!- 
кара, достає даром лікарску пораду. Єсли 
треба подковати коня, а коваль не має часу, 
зробит тото дакто другый, котрый знат ся нг 
той роботі. 

Місточко творит яко бы одну велику ро- 
дину. Там ище николи не было звады, ани 
сваркы. „Покаль Жиеме в згоді, не мусиме 
платити податков“ — закончил бесіду бур- 
мистр. 


Місто без жебраков, Такым містом ест 
Копенгага в Дании. Городскы власти потра: 
фили цілковито зликвидовати жебрацтво, пс- 
міщаючи найбіднійших в приютах и высыла: 
ючи молодших и сильных на села до полевой 
роботы. На послідном засіданю городской 
рады, на котром укладано буджет, бурмистр 
азявил с вдоволенем, же можна выпустити 
рубрыку и не перезначати жадной квоты на 
запомогы для жебраков. 


Дітина с сердцем на верху. В шпиталі Ли- 
нас Гацедек, в Латвии, жена одного роботни- 
ка уродила сына с сердцем на верху. Случай 
тот выкликал велике заинтересоване серед 
лікарей. Хлопец має сердце на перед! грудной 
КліткЫ. 

Лікары старают ся всіма силами удержа 
ти дітину при житю. В той ціли приготовили 
они специяльну металеву прикрыву в вид: 
пушкы, котра має хоронити сердце, 


Весела забава слонов. В селі Субунгу в 
Афрыці по уконченю збераня овочей уряди- 
ли собі мурины забаву, штоси в роді нашого 
одомащу. 

На тот одомаш приготовлено много ово- 
чей и 10 великых посуд сильного пива влас- 
ного выробу. В час! забавы напало на них 
пару дикых слонов, котры по утеч! муринов 
приступили до гостины. 

Оден слон натрафил на пиво, котре так 
му засмаковало, же выпил всьо. Слон упил ся 
и почал выправляти найчудачнійши фигл!: 
танцовал, скакал и ставал на задных ногах, 
трубячи при том переразливо. 

Другы слоны почали его наслідовати и 
цілый кырдель розбавленый впал до мурин- 
ского села. Там знищили слоны всі будынки 
так, же треба было отбудовати ціле село от 
фундаментов, Населенє рішило не пити боль- 
ше пива. 


Найвекша книжка на світі, Найвекшом 
книжком на світі буде напевно житє святых, 


Отвіт. редактор: Гарас Громосяк в Крыниці. 


яке укладают бельгийскы монахы в Брукселі. 
В той книзі має быти описане житє всіх свя- 
тых християнскых. Книгу тоту зачали укла- 
дати ище в р. 1630., а ведля обчислень трудо- 
любивых монахов историю святих не укон- 
чат скорше як вр. 2140. Монахы сідят над 
роботом каждог о дня от годины 416 рано до 
10-ой вечером, 


Корова породила трое телят. В сел! Клейн 
недалеко Гданска у селянина Юана Янтцена 
корова принесла на світ трое телят. Корова 
и телята сут здоровы. 


Клепал косу на гранат!. Михаил Лясков- 
скый селянин с Корнича под Коломыйом кле- 
пал косу на гранаті, походячого с часу вой- 
ны. Гранат росорвал ся и-урвал хлопу праву 
ДОЛОНЬ, 


В Бразылии палять каву. В державі Сан 
Павльо в Бразылии зародила ся кава в таком 
количестві, же каждого дня палят 15—20 ты- 
сяч мішкоњкавы, Хотят спалити якых 2 ми: 
лионы кавы, штобы такым способом удержа- 
ти дотеперешну ціну кавы. 


Загынул славный летчик совітскый, Ле- 
воневскый, Самолет, котрым совітскый лет- 
чик, Левоневскый разом с 5-ома товаришами 
зробил пробу перелета без приземленя с Мо. 
сквы до Полночной Амерыкы, загынул серел 
подбігунных ледов. Летчикы мают провиян- 
тов на полтора місяца. В акции ратунковой 
приняли участь ледоколы и самолеты, над 
котрыма руководство обнял амерыканскый 
летчик Маттерн, котрого в р. 1933 уратовал 
Левоневскый. 


Переворот войсковый в Парагваю. В Па- 
рагваю, в Амерыці Полудневой збунтовали ся 
отділы марынаркы воєнной и войска. Збун- 
товані войска заняли столицу и зажадали 
уступленя правительства, Презыдент параг- 
вайской республикы Франко розвязал прави: 
тельство. 


Убито начальника военных сил Ираку. 
В Монсулі в Ираку (Мала Азия) на аеродром! 
вояк убил шефа генерального штабу Ираку, 
ген. Бегир - Сидку и начальника воєнных сил 
воздушных майора Али Явада в часі, коли 
мали выіхати до Турции на войсковы вправы. 
Убийство тото выкликало велике - безпокой- 


‘ство в цілом краю. Коло Багдаду пришло до 


ИИИ 


КТО ХОЧЕ ЗАБЕЗПЕЧИТИ СЕБЕ НА СТАРОСТЬ И РОДИНУ 


ОТ НУЖДЫ И ГОЛОДА, АБО ЗЛОЖИТИ ДІТЯМ ВІНО. 


НЕХАЙ ЯКНАЙСКОРШЕ 


заасекурує ся 
в асекурацийном Товаристві 


ВИТА и КРАКОВСКЕ 


во ЛЬВОВІ 


Асекурацию принимают на цілой Лемковщині 
представителі: гг. Осиф Ямовицкый — Крыница - Село 
и Михаил Перелом — Сянок. 


выбуху повстаня, котре однак не потрафило 
ся розвинути. 


Тыждень Гор в Вислі. Дня 22, серпня за- 
кончил ся в Вислі „Тыждень Гор“: На тот день 
приїхало до Вислы около 15 тысяч людей. 

О 9-ой год, рано на площу перед здроєвым 
домом прибыл автомобилем П. Презыдент 
Річипосполитой с женом и найвысшима дер- 
жавныма достойниками. 

По богослуженю П. Презыдент доконал 
отверытя памятника жерел Вислы, якый по- 
ставлено в центрі міста. 

Погодивше П. Презыдент и министер во- 
енных справ ген. Каспржицкый приняли де- 
филяду региональных груп и войска, а по па- 
раді П. Презыдент поіхал на Кубаленку, гдг 
посвячено лічебно - выховавчий инстытут 
им, Марш. фсифа Пилсудского. 


Величезны зливы. Тяглы дожджи в послі- 
дном тыждні спричинили вылив рік в многых 
місцевостях, В сандецком повіт! позрывали 
рікы мосты, Дунаєц залял передмістє Нового 
Санча т. зн. Вулькы. Также в воєводстві ста- 
ниславовском вода подмыла в многых місце- 
востях желізнодорожный тор так, же кому- 
никация ест перервана. Шкоды сут великы. 


Дия — великан, В Медиоляні жена ро- 
ботника принесла на світ дітя-великана. Д!- 
тина мае 61. центиметров и важит 6.30 кг. 
Для поровнаня треба подати, же звычайна 
вага нормальной новородженой дтины вы- 
носит 3.50 кг. Мати и дітина сут здоровы. 


Война с воронами. В Канаді от пару літ 
вороны розмножили ‘ся так, же · стали ся 
правдивым несчастєм, Штобы позбыти ся 
ворон, канадийскы власти приказали зловити 
1000 ворон и каждой с них надіто на ногу 
перстень, заосмотреный черговым номером. 
Вороны выпущено на волю и обявлено, же 
каждому, кто убє ворону с перстеньом випла- 
тят власти от 2—1000 канадийскых д оляров 
в зависимости от высоты номеру на персте- 
ню. На тоту вість почало населене польовати 
на вороны. Кто лем мав гдеяку фузию, стрі- 
лял до ворон, штобы убити ворону с персте- 
ньом. Таким способом выстріляно множество 
ворон, 


м1 


РЕ. 


Типография А. Гольдмана, во Львові, ул. Сикстуска Ч. 19. 


